Rekuajus
Rekuajus (isp. Recuay, keč. Rikuway) – miestas Peru, Ankašo pietuose, Huailaso slėnyje, Santos pakrantėje, 3422 m aukštyje. Provincijos centras. Keliai į Huarasą, Limą, Aichą. Rekuajus apylinkėse gyvavo indėnų Rekuajo kultūra. Rekuajui miesto satusas suteiktas 1950 m. Vyrauja kolonijinė architektūra, ginklų aikštėje įrengtas fontanas. Gyvenamieji namai daugiausia pastatyti iš molio plytų. Apylinkėse yra karštųjų versmių, auga kiparisų giraitės.